नई दिल्ली। आज का सबसे बड़ा सवाल ये है कि आखिर वो पुराने दिन कब लौटेंगे जब एटीएम से लोग बिना लाइन में लगे अपने पैसे निकाल सकेंगे। एबीपी न्यूज लगातार आपको ये बता रहा है कि स्थिति को सामान्य होने में कितना वक्त लगेगा। दरअसल बाजार में 500 के नोट पर्याप्त मात्रा में पहुंचेगा तभी हालात सामान्य होंगे। आज इंडिया स्पेंड वेबसाइट ने भी हिसाब लगाकर बताया है कि जरूरत लायक नोट छापने में जुलाई तक का वक्त लग सकता है। वेबसाइट इंडिया स्पैंड का अनुमान है कि 500 और 1000 के नोट बंद होने के बाद 50 दिन में हालात सामान्य नहीं हो पाएंगे और अप्रैल तक अंतरिम और जुलाई तक पूरी राहत मिलने की उम्मीद है।